Gróf Monte Christo (kniha)

***Gróf Monte Christo*** () je francúzsky román od Alexandra Dumasa st., napísaný v spolupráci s Augustom Maquetom. Bol vydaný začiatkom leta 1844. Čiastočne je inšpirovaný príbehom o „Le Diamant et la Vengeance“ (doslovne Diamant a pomsta), publikovaným v roku 1838. Hlavnú úlohu v príbehu zastáva Edmond Dantès.

Tento román a román *[[Traja mušketieri]]* sú najznámejšími dielami spisovateľa. Príbeh sa odohráva medzi Talianskom, Francúzskom a niektorými ostrovmi Stredozemného mora v rokoch 1815 až 1839 (od začiatku vlády Ľudovíta XVIII. Bourbonského do vlády Ľudovíta Filipa Orleánskeho).

## Dej
Vyše dvesto rokov starý príbeh nás privádza do Marseille za čias Napoleona. V búrlivých časoch je mladý Edmond Dantès v deň svojej svadby zatknutý za zločin, ktorý nespáchal. Mal sa stať kapitánom lode a vziať si mladú Mercédès, no protivníci to zariadili inak. Bez milosti bol doživotne odsúdený na trest vo väzení v ostrovnej pevnosti Château d'If nachádzajúcej sa v Stredozemnom mori 400 metrov od pobrežia. Časom sa v pevnosti náhodou zoznámil s iným väzňom, ktorý ho podučil v množstve oblastí. Pred svojou smrťou povedal Dantèsovi o tajomnom ostrove, na ktorom sa už stáročia nachádza obrovský poklad. Po štrnástich rokoch väznenia sa Edmondovi šikovnosťou podarilo ujsť. Po nájdení bohatstva sa vracia pod identitou grófa Monte Christo, aby sa pomstil trom mužom, ktorí ho zradili.

## Postavy
Zdroj:
* Edmond Dantèshlavná postava príbehu (vystupovala aj pod menami: gróf Monte Christo, Busoni, Lord Halifax)
* Mercédès Herrerasnúbenica Edmonda Dantèsa
* Abbé Fariamuž uväznený v susednej cele
* Gérard de VillefortDantèsov nepriateľ
* Baron DanglarsDantèsov nepriateľ
* Fernand MondegoDantèsov nepriateľ

## Filmové spracovania (nekompletný zoznam)
Na území Francúzska vznikli nasledovné spracovania:
* 1929: *[[Gróf Monte Christo (film z roku 1929)|Gróf Monte Christo]]*, réžia Henri Fescourtv hlavnej úlohe Gaston Modot
* 1954: *[[Gróf Monte Christo (film z roku 1954)|Gróf Monte Christo]]*, réžia Robert Vernayv hlavnej úlohe Jean Marais
* 1961: *[[Gróf Monte Christo (film z roku 1961)|Gróf Monte Christo]]*, réžia Claude Autant-Larav hlavnej úlohe Louis Jourdan
* 1979: *[[Gróf Monte Cristo (seriál z roku 1979)|Gróf Monte Cristo]]*, réžia Denys de La Patellièrev hlavnej úlohe Jacques Weber
* 1998: *[[Gróf Monte Christo (seriál z roku 1998)|Gróf Monte Christo]]*, réžia Josée Dayanv hlavnej úlohe Gérard Depardieu
* 2024: *[[Gróf Monte Christo (film z roku 2024)|Gróf Monte Christo]]*, réžia Alexandre de La Patellière a Matthieu Delaportev hlavnej úlohe Pierre Niney

V zahraničí vznikli nasledovné spracovania:
* 1934: *[[Gróf Monte Christo (film z roku 1934)|Gróf Monte Christo]]*, réžia Rowland V. Leev hlavnej úlohe Robert Donat
* 1975: *[[Gróf Monte Christo (film z roku 1975)|Gróf Monte Christo]]*, réžia David Greenev hlavnej úlohe Richard Chamberlain
* 2002: *[[Gróf Monte Christo (film z roku 2002)|Gróf Monte Christo]]*, réžia Kevin Reynoldsv hlavnej úlohe James Caviezel

## Referencie

## Pozri aj
* Zámok Monte Cristo
* Pevnosť If

## Iné projekty

## Externé odkazy

* ''Gróf Monte Christo'' v Encyclopædia Britannica
* ''Gróf Monte Christo'' v Encyclopædia Universalis

Kategória:Knihy z 1844
Kategória:Diela Alexandra Dumasa staršieho
Kategória:Sfilmované romány
Kategória:Romány 19. storočia
Kategória:Literárne diela odohrávajúce sa v Paríži
Kategória:Francúzske romány